****

**ประกาศองค์การบริหารส่วนตำบลหนองหลวง**

**เรื่อง รับสมัครบุคคลเพื่อคัดเลือกเป็นพนักงานจ้างองค์การบริหารส่วนตำบลหนองหลวง   
ประจำปีงบประมาณ ๒๕๖5**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

ด้วยองค์การบริหารส่วนตำบลหนองหลวง มีความประสงค์จะรับสมัครบุคคล เพื่อคัดเลือก  
เป็นพนักงานจ้าง สังกัดองค์การบริหารส่วนตำบลหนองหลวง ประจำปีงบประมาณ ๒๕๖5

อาศัยอำนาจตามประกาศคณะกรรมการพนักงานส่วนตำบลจังหวัดหนองคาย (ก.อบต.จังหวัดหนองคาย) เรื่อง มาตรฐานทั่วไปเกี่ยวกับพนักงานจ้าง หมวด ๔ ข้อ ๑๘,๑๙ และ ๒๐ ลงวันที่ ๓๐ กรกฎาคม ๒๕๔๗ ประกอบกับประกาศ ก.อบต. จังหวัดหนองคาย พ.ศ. ๒๕๔๗ (แก้ไขเพิ่มเติม) เมื่อวันที่ ๒๔ ตุลาคม ๒๕๔๕ เรื่อง หลักเกณฑ์และเงื่อนไขเกี่ยวกับการบริหารงานบุคคลองค์การบริหารส่วนตำบล ข้อ ๓๗๑ จึงประกาศรับสมัครบุคคล เพื่อคัดเลือกเป็นพนักงานจ้าง ดังต่อไปนี้

**๑. ตำแหน่งที่รับสมัคร ได้แก่**

**- สังกัดกองคลัง**

ตำแหน่ง คนงาน จำนวน ๑ อัตรา

* **สังกัดสำนักปลัด**

ตำแหน่ง คนงาน จำนวน 1 อัตรา

ตำแหน่ง คนงานประจำรถขยะ จำนวน 1 อัตรา

**๒. ลักษณะงานที่ปฏิบัติ**

**\*\* ลักษณะงานที่ปฏิบัติของแต่ละตำแหน่ง รายละเอียดแนบท้ายประกาศนี้**

**๓. ระยะเวลาการจ้าง / อัตราค่าตอบแทน**

**๓.๑ ระยะเวลาการจ้าง :**   **3.1.1** พนักงานจ้างทั่วไป ระยะเวลาการจ้าง 1 ปี

**๓.๒ ค่าตอบแทน : ได้รับค่าตอบแทนดังนี้**

**๓.๒.1 ตำแหน่ง** คนงาน อัตราค่าตอบแทน เดือนละ ๙,๐๐๐ บาท / เดือน

ทั้งนี้ จากงบประมาณเงินรายได้ขององค์การบริหารส่วนตำบลหนองหลวง และสิทธิที่จะได้รับการพิจารณาเลื่อนขั้นค่าตอบแทนประจำปีทุกปี ตามเงื่อนไขที่กำหนดไว้ในระเบียบฯ รวมทั้งจะได้รับสิทธิประโยชน์ต่างๆ เช่น การลา การรับค่าตอบแทนระหว่างการลา การประกันสังคม เป็นต้น

**๔.** **คุณสมบัติทั่วไปและคุณสมบัติเฉพาะตำแหน่งของผู้มีสิทธิสมัครสอบ**

๔.๑ ผู้สมัครสอบต้องมีคุณสมบัติทั่วไป ดังนี้

๔.๑.๑ มีสัญชาติไทย

๔.๑.๒ มีอายุไม่ตำกว่าสิบแปดปีบริบูรณ์ และไม่เกิน ๖๐ ปีเว้นแต่พนักงานจ้างผู้เชี่ยวชาญพิเศษอายุไม่เกิน ๗๐ ปี

๔.๑.๓ ไม่เป็นบุคคลล้มละลาย

๔.๑.๔ ไม่เป็นผู้มีกายทุพพลภาพ จนไม่สามารถปฏิบัติหน้าที่ได้ ไม่เป็นบุคคลไร้ความสามารถหรือจิตฟั่นเฟือนไม่สมประกอบหรือเป็นโรคตามที่กำหนดไว้ในประกาศกำหนดโรคที่เป็น  
โรคลักษณะต้องห้ามเบื้องต้นสำหรับพนักงานส่วนตำบล

๔.๑.๕ ไม่เป็นผู้ดำรงตำแหน่งทางการเมือง กรรมการพรรคการเมืองหรือเจ้าหน้าที่พรรคการเมือง

๔.๑.๖ ไม่เป็นผู้ดำรงตำแหน่งผู้บริหารท้องถิ่น คณะผู้บริหารท้องถิ่น สมาชิกสภาท้องถิ่น

๔.๑.๗ ไม่เป็นผู้เคยต้องรับโทษจำคุก โดยคำพิพากษาถึงที่สุดให้จำคุก  
เพราะกระทำความผิดทางอาญา เว้นแต่ความผิดที่ได้กระทำโดยประมาทหรือความผิดลหุโทษ

๔.๑.๘ ไม่เป็นผู้เคยถูกลงโทษให้ออก ปลดออกหรือไล่ออกจากราชการ รัฐวิสาหกิจหรือหน่วยงานอื่นของรัฐ

๔.๒ ผู้สมัครสอบต้องมีคุณวุฒิตรงตามที่กำหนดไว้ในคุณสมบัติเฉพาะสำหรับตำแหน่ง ตามรายละเอียด เกี่ยวกับตำแหน่งที่รับสมัครสอบท้ายประกาศนี้ อยู่ครบถ้วนก่อนหรือวันเปิดรับสมัคร **คือวันที่ 8 พฤษภาคม ๒๕๖5**

**๕. เงื่อนไขการสมัครสอบ**

๕.๑ ผู้สมัครสอบต้องเลือกสมัคร **เพียง ๑ ตำแหน่ง** เมื่อเลือกแล้วจะเปลี่ยนแปลงแก้ไขไม่ได้

๕.๒ ผู้สมัครสอบจะต้องรับผิดชอบในการตรวจสอบและรับรองตนเองว่าเป็นผู้มีคุณสมบัติทั่วไป และคุณสมบัติเฉพาะตำแหน่งตรงตามประกาศรับสมัครสอบ โดยผู้สมัครสอบต้องกรอกรายละเอียดต่างๆในใบสมัครให้ถูกต้องครบถ้วนตรงตามความเป็นจริง ในกรณีที่มีความผิดพลาดอันเนื่องมาจากผู้สมัครสอบ **หรือตรวจพบว่าเอกสารหรือหลักฐานซึ่งผู้สมัครสอบนำมายื่นไม่ตรงหรือไม่เป็นไปตามประกาศรับสมัครสอบ ให้ถือว่าผู้สมัครสอบเป็นผู้ขาดคุณสมบัติในการสมัครสอบครั้งนี้**

๕.๔ ผู้สมัครสอบทุกคนต้องลงลายมือชื่อในใบสมัครสอบ พร้อมติดรูปถ่ายที่มุมบน  
ด้านขวามือของใบสมัคร

**๖. วิธีการรับสมัคร**

๖.๑ เปิดรับสมัครสอบ **ในระหว่างวันที่ 9 พฤษภาคม – 18 พฤษภาคม ๒๕๖5   
เวลา ๐๘.๓๐ – ๑๖.๓๐ น.** (เว้นวันหยุดราชการ ) ณ สำนักงานปลัด ชั้น ๒ องค์การบริหารส่วนตำบล  
หนองหลวง ตำบลหนองหลวง อำเภอเฝ้าไร่ จังหวัดหนองคาย โทรศัพท์ ๐๔๒ – ๔๑๔๙๒๑   
โทรสาร ๐๔๒ – ๔๑๔๙๒๒

๖.๒ ผู้สมัครสอบจะต้องเสียค่าธรรมเนียมในการสมัครสอบ **จำนวน ๑๐๐ บาท**ทั้งนี้ เมื่อผู้สมัครสอบได้สมัครและชำระค่าธรรมเนียมการสมัครสอบแล้วจะไม่คืนเงินให้ ไม่ว่ากรณีใดๆ ทั้งสิ้น

**๗. เอกสารและหลักฐานที่ใช้ประกอบการสมัคร**

ผู้สมัครต้องยื่นใบสมัครด้วยตนเอง โดยกรอกรายละเอียดในใบสมัครให้ถูกต้องครบถ้วนพร้อมสำเนาเอกสารฉบับจริงและสำเนารับรองความถูกต้องอย่างละ ๑ ชุด ไปยื่นในวันสมัคร ดังนี้

๗.๑ รูปถ่ายหน้าตรงไม่สวมหมวกและไม่ใส่แว่นตาดำ โดยถ่ายไว้ไม่เกินสามเดือน   
ขนาด ๑ นิ้ว จำนวน ๓ รูป

๗.๒ สำเนาทะเบียนบ้านฉบับเจ้าบ้าน, สำเนาบัตรประจำตัวประชาชน, สำเนาใบทหารกองเกิน (สด.๙) (ถ้ามี) จำนวนอย่างละ ๑ ชุด

๗.๓ สำเนาวุฒิการศึกษา จำนวน ๑ ชุด

๗.๔ ใบรับรองแพทย์ ซึ่งออกให้ไม่เกิน ๑ เดือน นับแต่วันที่ตรวจร่างกาย จำนวน ๑ฉบับ

๗.๕ สำเนาภาพถ่ายหลักฐานอื่นๆ เช่น ทะเบียนสมรส,ใบเปลี่ยนชื่อตัว-ชื่อสกุล (ถ้ามี)

**๘. ประกาศรายชื่อผู้มีสิทธิเข้าสอบ**

องค์การบริหารส่วนตำบลหนองหลวง จะประกาศรายชื่อผู้มีสิทธิสอบ   
**วันที่ 20 พฤษภาคม 2565 เวลา ๐๘.๓๐ น. เป็นต้นไป ณ ที่ทำการองค์การบริหารส่วนตำบล  
หนองหลวง ตำบลหนองหลวง อำเภอเฝ้าไร่ จังหวัดหนองคาย**

**๙. หลักฐานและเอกสารที่ต้องนำไปแสดงตนเพื่อเข้าห้องสอบ**

๙.๑ บัตรประจำตัวผู้สมัครสอบ ที่องค์การบริหารส่วนตำบลหนองหลวงออกให้

๙.๒ บัตรประจำตัวประชาชน (ฉบับจริง) หรือบัตรที่ทางราชการออกให้ ซึ่งมีเลขประจำตัวประชาชน ๑๓ หลัก และมีรูปถ่ายพร้อมลายมือชื่อ

**ทั้งนี้ หากขาดหลักฐานข้อใดข้อหนึ่งตามข้อ ๙ จะไม่มีสิทธิเข้าสอบ**

**๑๐. เงื่อนไขการเข้าสอบ**

๑๐.๑ ผู้เข้าสอบต้องนำบัตรประจำตัวผู้สมัครสอบ ที่องค์การบริหารส่วนตำบล  
หนองหลวงออกให้ไปแสดงต่อเจ้าหน้าที่คุมสอบ

๑๐.๒ ผู้เข้าสอบต้องนำบัตรประจำตัวประชาชน (ฉบับจริง) หรือบัตรที่ทางราชการออกให้ ซึ่งมีเลขประจำตัวประชาชน ๑๓ หลัก และมีรูปถ่ายพร้อมลายมือชื่อไปแสดงต่อเจ้าหน้าที่คุมสอบ

๑๐.๓ ผู้เข้าสอบแข่งขันต้องลงลายมือชื่อในบัญชีลงลายมือชื่อผู้เข้าสอบ ตามที่กำหนด

๑๐.๔ ในการสอบข้อเขียน **ห้ามผู้เข้าสอบนำตำรา หนังสือ บันทึกข้อความ เอกสารใดๆ เครื่องบันทึกเสียง เครื่องคำนวณ วิทยุสื่อสาร วิทยุเรียกตัว หรือเครื่องมือสื่อสารทุกชนิดเข้าห้องสอบ หากพบว่าผู้ใดฝ่าฝืนจะไม่อนุญาตให้เข้าสอบและหมดสิทธิสอบในครั้งนี้ทุกภาควิชา**

**๑๑. หลักสูตรและวิธีการสอบ**

ผู้สมัครสอบจะต้องสอบภาคความรู้ความสามารถทั่วไป และภาคความรู้ความสามารถเฉพาะตำแหน่งก่อน เมื่อสอบผ่านทั้ง ๒ ภาค ไม่ต่ำกว่าร้อยละ ๖๐ ก่อนจึงจะมีสิทธิเข้าสอบภาคความเหมาะสมกับตำแหน่ง (สอบสัมภาษณ์หรือสอบภาคปฏิบัติ แล้วแต่กรณี)

**ทั้งนี้ หลักสูตรและวิธีการสอบ เพื่อเป็นพนักงานจ้างทั่วไป สังกัดองค์การบริหารส่วนตำบลหนองหลวง แนบท้ายประกาศนี้**

**๑๒**. **วัน เวลาและสถานที่สอบ**

องค์การบริหารส่วนตำบลหนองหลวง กำหนดการสรรหาและเลือกสรร ดังนี้

**(๑)องค์การบริหารส่วนตำบลหนองหลวง จะดำเนินการสอบข้อเขียน   
ในวันที่ 25 พฤษภาคม 2565 เวลา ๐๙.๐๐ – ๑๒.๐๐ น. และเวลา ๑๓.๐๐ - ๑๕.๐๐ น. ณ ห้องประชุมองค์การบริหารส่วนตำบลหนองหลวง และประกาศผลสอบข้อเขียนในวันที่ 30 พฤษภาคม 2565**

(๒) การประเมินผู้สมัครสอบภาคความเหมาะสม ภาค ค (สอบสัมภาษณ์) **ในวันที่ 2 มิถุนายน เวลา ๐๙.๐๐ – ๑๒.๐๐ น. ณ หอประชุมองค์การบริหารส่วนตำบลหนองหลวง (ในวันสอบสัมภาษณ์ให้ผู้สอบผ่านภาค ก มารายงานตัวใน เวลา ๘.๓๐ – ๙.๐๐ น. หากเกินเวลาที่กำหนดถือว่าสละสิทธิ์)**

**๑๓. เกณฑ์การตัดสิน**

ผู้สอบคัดเลือกได้ต้องเป็นผู้ที่สอบ**ได้คะแนนในแต่ละภาคที่สอบตามหลักสูตร   
ไม่ต่ำกว่าร้อยละ ๖๐**

**๑๔. การประกาศผลสอบ**

ประกาศรายชื่อผู้ได้รับคัดเลือก **ในวันที่ 8 มิถุนายน 2565 เวลา ๐๘.๓๐ น.   
เป็นต้นไป ณ ที่ทำการองค์การบริหารส่วนตำบลหนองหลวง**

**๑๕. การขึ้นบัญชีผู้ผ่านการสอบคัดเลือกได้**

๑๕.๑ องค์การบริหารส่วนตำบลหนองหลวง จะขึ้นบัญชีผู้สอบแข่งขันได้   
โดยเรียงตามลำดับที่จากผู้สอบแข่งขันได้คะแนนสูงสุดตามลำดับ ในกรณีที่ผู้สอบได้คะแนนรวมเท่ากันให้ผู้เข้าสอบที่ได้คะแนนในภาคความรู้เฉพาะตำแหน่งมากกว่า เป็นผู้อยู่ในลำดับที่สูงกว่า ถ้าได้คะแนนภาคความรู้เฉพาะตำแหน่งเท่ากัน ให้ผู้เข้าสอบที่ได้คะแนนความรู้ความสามารถทั่วไปมากกว่า เป็นผู้อยู่ในลำดับที่สูงกว่า ถ้ายังคงได้คะแนนเท่ากัน ให้ผู้เข้าสอบที่ได้คะแนนความเหมาะสมกับตำแหน่งมากกว่า (ถ้ามี ถ้าไม่มีให้ลบออก) เป็นผู้ที่อยู่ในลำดับที่สูงกว่า ถ้ายังได้คะแนนเท่ากันอีก ให้ผู้ที่ได้รับเลขประจำตัวสอบก่อน เป็นผู้ที่อยู่ในลำดับที่สูงกว่า

๑๕.๒ องค์การบริหารส่วนตำบลหนองหลวง จะขึ้นบัญชีผู้สอบแข่งขันได้ ไว้ไม่เกิน ๑ ปีนับแต่วันประกาศ ทั้งนี้ หากมีการสอบคัดเลือกใหม่ให้ถือว่าบัญชีผู้สอบคัดเลือกได้ในครั้งนี้เป็นอันยกเลิก

๑๕.๓ ผู้ที่สอบแข่งขันได้และได้ขึ้นบัญชี ถ้ามีกรณีอย่างใดอย่างหนึ่งดังต่อไปนี้ ให้ถือว่าเป็นอันยกเลิกการขึ้นบัญชีผู้นั้นไว้ในบัญชีการสอบแข่งขันได้

๑๕.๓.๑ ผู้นั้นได้ขอสละสิทธิ์รับรองการบรรจุและแต่งตั้งในตำแหน่งที่สอบแข่งขันได้

๑๕.๓.๒ ผู้นั้นไม่มารายงานตัว เพื่อรับการบรรจุแต่งตั้งภายในเวลาที่  
ผู้จัดสอบหรือผู้มีอำนาจสั่งบรรจุแต่งตั้งกำหนด เว้นแต่มีเหตุจำเป็นและได้มีหนังสือส่งทางไปรษณีย์ลงทะเบียน  
แจ้งให้ทราบล่วงหน้าไม่น้อยกว่า ๑๐ วัน นับแต่วันที่ ที่ทำการไปรษณีย์รับลงทะเบียน

๑๕.๓.๓ ผู้นั้นมีเหตุจำเป็นไม่อาจเข้าปฏิบัติหน้าที่ได้ตามกำหนดเวลา  
ที่บรรจุและแต่งตั้งในตำแหน่งที่สอบได้

๑๕.๓.๔ ผู้นั้นได้รับการบรรจุแต่งตั้งในตำแหน่งที่สอบไปแล้ว


**๑๖. การบรรจุ**

ผู้สอบคัดเลือกได้ จะได้รับการบรรจุตามลำดับในบัญชีผู้สอบคัดเลือกได้ในแต่ละตำแหน่ง ทั้งนี้ โดยความเห็นชอบของ ก.อบต. จังหวัดหนองคาย

อนึ่ง การสมัครสอบครั้งนี้ ให้ผู้สมัครตรวจสอบและรับรองว่าเป็นผู้มีคุณสมบัติทั่วไปและคุณสมบัติเฉพาะตำแหน่งตามประกาศรับสมัครและหากภายหลังปรากฏว่าผู้สมัครสอบรายใดมีคุณสมบัติ  
ไม่ครบถ้วน องค์การบริหารส่วนตำบลหนองหลวง จะถือว่าเป็นผู้ขาดคุณสมบัติในการรับสมัครและไม่มีสิทธิได้รับการบรรจุเป็นพนักงานจ้างตามภารกิจ ในครั้งนี้

ประกาศ ณ วันที่ 21 เดือน เมษายน พ.ศ. ๒๕๖5

(ลงชื่อ)



(นางสมัย ชนาราษฎร์)

นายกองค์การบริหารส่วนตำบลหนองหลวง

**ลักษณะงานที่ปฏิบัติ**

**ตามประกาศรับสมัครบุคคล เพื่อคัดเลือกเป็นพนักงานจ้าง   
ประจำปีงบประมาณ ๒๕๖5**

**ตำแหน่ง คนงานทั่วไป**

**หน้าที่และความรับผิดชอบ**

ปฏิบัติงานที่ต้องใช้แรงงานทั่วไปและปฏิบัติงานตามที่ผู้บังคับบัญชามอบหมาย

**ลักษณะงานที่ปฏิบัติ**

เพื่อปฏิบัติงานที่ต้องใช้แรงงานทั่วไปและปฏิบัติงานตามที่ผู้บังคับบัญชามอบหมาย

**คุณสมบัติเฉพาะตำแหน่ง**

**๑.** เพศชาย/หญิง

**๒.** มีวุฒิการศึกษาภาคบังคับ และมีความรู้ความสามารถในการปฏิบัติหน้าที่

**อัตราค่าตอบแทนที่จะได้รับ**

ได้รับค่าตอบแทนเดือนละ 9,000 .- บาท

**ตำแหน่ง พนักงานประจำรถขยะ**

**หน้าที่และความรับผิดชอบ**

ปฏิบัติงานในการเก็บ ขนขยะ รักษาความสะอาด ดูแลรักษาถังขยะให้มีสภาพพร้อมใช้งานอยู่เสมอ ดูแลรักษาเครื่องมือ อุปกรณ์ในส่วนที่เกี่ยวข้อง และปฏิบัติงานตามที่ผู้บังคับบัญชามอบหมาย

**คุณสมบัติเฉพาะตำแหน่ง**

**๑.** เพศชาย

**๒**. มีวุฒิการศึกษาภาคบังคับ และมีความรู้ความสามารถในการปฏิบัติหน้าที่

**อัตราค่าตอบแทนที่จะได้รับ**

ได้รับค่าตอบแทนเดือนละ 9,000 .- บาท

**รายละเอียดเกี่ยวกับตำแหน่งที่รับสมัครสอบ หลักสูตรและวิธีการสอบ**

**ตามประกาศรับสมัครบุคคลเพื่อคัดเลือกเป็นพนักงานจ้าง (แทนตำแหน่งว่าง)  
ประจำปีงบประมาณ ๒๕๖5**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**ประเภทของพนักงานจ้าง** พนักงานจ้างทั่วไป

**ชื่อตำแหน่ง** คนงาน จำนวน 2 อัตรา

**คุณสมบัติเฉพาะสำหรับตำแหน่งหน้าที่และความรับผิดชอบ**

**หน้าที่ความรับผิดชอบ**

ปฏิบัติงานที่ต้องใช้แรงงานทั่วไป และ ปฏิบัติหน้าที่ช่วยเหลืองานจัดเก็บรายได้ ตลอดจนงานอื่น ๆ ที่ได้รับมอบหมาย

**คุณสมบัติเฉพาะตำแหน่ง**

* มีวุฒิการศึกษาภาคบังคับ และมีความรู้ความสามารถในการปฏิบัติหน้าที่

**หลักสูตรและวิธีการสอบ ทดสอบความรู้ความสามารถทั่วไป ดังต่อไปนี้** (โดยวิธีสอบข้อเขียน)

**๑. ภาคความรู้ความสามารถทั่วไป (ภาค ก ) (คะแนนเต็ม ๑๐๐ คะแนน) ประกอบด้วย**

**- วิชาภาษาไทย** (เป็นการทดสอบความรู้และความสามารถในการใช้ภาษา โดยการอ่านจับใจความ การสรุปความ การตีความ การขยายความจากข้อความสั้นๆ หรือบทความ และให้พิจารณาเลือกใช้ภาษาในรูปแบบต่างๆจากคำหรือกลุ่มคำ ประโยคหรือข้อความสั้นๆ การเรียงข้อความการสะกดคำ การแต่งประโยค และคำศัพท์ )

**-วิชาความรู้พื้นฐานในการปฏิบัติราชการ**

เป็นการทดสอบความรู้พื้นฐานที่เกี่ยวกับกฎหมายในการปฏิบัติราชการในเรื่องดังต่อไปนี้

-รัฐธรรมนูญแห่งราชอาณาจักรไทย พุทธศักราช ๒๕๖๐

-พระราชบัญญัติระเบียบบริหารราชการแผ่นดิน พ.ศ.๒๕๓๔และที่แก้ไขเพิ่มเติม

-พระราชบัญญัติสภาตำบลและองค์การบริหารส่วนตำบล พ.ศ.๒๕๓๗และที่แก้ไขเพิ่มเติม

-พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. ๒๕๔๒

-พระราชบัญญัติระเบียบบริหารงานบุคคลท้องถิ่น พ.ศ. ๒๕๔๒

-พระราชบัญญัติข้อมูลข่าวสารของทางราชการ พ.ศ. ๒๕๔๐

**-วิชาความสามารถในการศึกษา วิเคราะห์และสรุปเหตุผล**

เป็นการทดสอบความสามารถในการศึกษา วิเคราะห์และสรุปเหตุผล

-ความสามารถในการวิเคราะห์เหตุการณ์หรือสรุปเหตุผลทางการเมือง เศรษฐกิจหรือสังคม เช่น หลักปรัชญาของเศรษฐกิจพอเพียง โมเดลเศรษฐกิจประเทศไทย ๔.๐หรือ แผนพัฒนาเศรษฐกิจและสังคมแห่งชาติ ฉบับที่ ๑๒ เป็นต้น

**๒. ภาคความเหมาะสมกับตำแหน่ง (ภาค ค) (คะแนนเต็ม ๑๐๐ คะแนน โดยวิธีสัมภาษณ์หรือปฏิบัติ แล้วแต่กรณี)**

- สอบสัมภาษณ์ ทดสอบความรู้ความสามรถที่ใช้ในการปฏิบัติงานในหน้าที่ตามที่ระบุไว้ โดยวิธีการประเมินความเหมาะสมกับตำแหน่งหน้าที่ ประวัติการศึกษา ประวัติการทำงานและพฤติกรรมที่ปรากฏทางอื่นของผู้เข้าสอบจากการสัมภาษณ์ เพื่อพิจารณาความเหมาะสมในด้านต่างๆ เช่นความรู้ที่เป็นประโยชน์ในการปฏิบัติหน้าที่ ความสามารถ ประสบการณ์ ท่วงทีวาจา อุปนิสัย อารมณ์ ทัศนคติ จริยธรรมคุณธรรม ปฏิภาณไหวพริบและบุคลิกภาพอย่างอื่น หรือจากการทดสอบตัวอย่างงานสถานการณ์จำลองที่เหมาะสมกับตำแหน่ง

**รายละเอียดเกี่ยวกับตำแหน่งที่รับสมัครสอบ หลักสูตรและวิธีการสอบ**

**ตามประกาศรับสมัครบุคคลเพื่อคัดเลือกเป็นพนักงานจ้าง (แทนตำแหน่งว่าง)  
ประจำปีงบประมาณ ๒๕๖5**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**ประเภทของพนักงานจ้าง** พนักงานจ้างทั่วไป

**ชื่อตำแหน่ง** คนงานประจำรถขยะ จำนวน 1 อัตรา

**คุณสมบัติเฉพาะสำหรับตำแหน่งหน้าที่และความรับผิดชอบ**

**หน้าที่ความรับผิดชอบ**

ปฏิบัติงานที่ต้องใช้แรงงานทั่วไป และ ปฏิบัติหน้าที่ช่วยเหลืองานจัดเก็บรายได้ ตลอดจนงานอื่น ๆ ที่ได้รับมอบหมาย

**คุณสมบัติเฉพาะตำแหน่ง**

* มีวุฒิการศึกษาภาคบังคับ และมีความรู้ความสามารถในการปฏิบัติหน้าที่

**หลักสูตรและวิธีการสอบ ทดสอบความรู้ความสามารถทั่วไป ดังต่อไปนี้** (โดยวิธีสอบข้อเขียน)

**๑. ภาคความรู้ความสามารถทั่วไป (ภาค ก ) (คะแนนเต็ม ๑๐๐ คะแนน) ประกอบด้วย**

**- วิชาภาษาไทย** (เป็นการทดสอบความรู้และความสามารถในการใช้ภาษา โดยการอ่านจับใจความ การสรุปความ การตีความ การขยายความจากข้อความสั้นๆ หรือบทความ และให้พิจารณาเลือกใช้ภาษาในรูปแบบต่างๆจากคำหรือกลุ่มคำ ประโยคหรือข้อความสั้นๆ การเรียงข้อความการสะกดคำ การแต่งประโยค และคำศัพท์ )

**-วิชาความรู้พื้นฐานในการปฏิบัติราชการ**

เป็นการทดสอบความรู้พื้นฐานที่เกี่ยวกับกฎหมายในการปฏิบัติราชการในเรื่องดังต่อไปนี้

-รัฐธรรมนูญแห่งราชอาณาจักรไทย พุทธศักราช ๒๕๖๐

-พระราชบัญญัติระเบียบบริหารราชการแผ่นดิน พ.ศ.๒๕๓๔และที่แก้ไขเพิ่มเติม

-พระราชบัญญัติสภาตำบลและองค์การบริหารส่วนตำบล พ.ศ.๒๕๓๗และที่แก้ไขเพิ่มเติม

-พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. ๒๕๔๒

-พระราชบัญญัติระเบียบบริหารงานบุคคลท้องถิ่น พ.ศ. ๒๕๔๒

-พระราชบัญญัติข้อมูลข่าวสารของทางราชการ พ.ศ. ๒๕๔๐

**-วิชาความสามารถในการศึกษา วิเคราะห์และสรุปเหตุผล**

เป็นการทดสอบความสามารถในการศึกษา วิเคราะห์และสรุปเหตุผล

-ความสามารถในการวิเคราะห์เหตุการณ์หรือสรุปเหตุผลทางการเมือง เศรษฐกิจหรือสังคม เช่น หลักปรัชญาของเศรษฐกิจพอเพียง โมเดลเศรษฐกิจประเทศไทย ๔.๐หรือ แผนพัฒนาเศรษฐกิจและสังคมแห่งชาติ ฉบับที่ ๑๒ เป็นต้น

**๒. ภาคความเหมาะสมกับตำแหน่ง (ภาค ค) (คะแนนเต็ม ๑๐๐ คะแนน โดยวิธีสัมภาษณ์หรือปฏิบัติ แล้วแต่กรณี)**

- สอบสัมภาษณ์ ทดสอบความรู้ความสามรถที่ใช้ในการปฏิบัติงานในหน้าที่ตามที่ระบุไว้ โดยวิธีการประเมินความเหมาะสมกับตำแหน่งหน้าที่ ประวัติการศึกษา ประวัติการทำงานและพฤติกรรมที่ปรากฏทางอื่นของผู้เข้าสอบจากการสัมภาษณ์ เพื่อพิจารณาความเหมาะสมในด้านต่างๆ เช่นความรู้ที่เป็นประโยชน์ในการปฏิบัติหน้าที่ ความสามารถ ประสบการณ์ ท่วงทีวาจา อุปนิสัย อารมณ์ ทัศนคติ จริยธรรม